**Новы Світ** (укр.: Нови́й Світ), таксама **На Байках** (укр.: На Ба́йках) ці **Байкы** (укр.: Ба́йки) — мясцовасць у Франкіўскім раёне Львова. Абмежаваная з поўдня чыгункай на Кульпаркіў, з захаду - вуліцай Герояў УПА, з усходу - вул. Княгіні Вольгі і вул. Сахарава, з поўначы — вул. С. Бандэры. Ужо больш стагоддзя гэта адзін з самых элітных раёнаў Львова.

Гісторыя
--------

Калісці гэта было адно з прыгарадных сёлаў Львова, якое ўжо ў XVI ст. згадваецца як львоўскае прадмесце. Але яшчэ ў 1860-х гг. тады ўжо гарадскі раён меў сельскі выгляд. Ягоныя жыхары займаліся садаводствам і агародніцтвам, мулярствам. У 1870 г. львоўскі магістрат ўпарадкаваў назвы вуліц і ўвёў нумарацыю дамоў.

У 1890-х гг. раён з усходу пачалі асвойваць архітэктары Ю. Захарэвіч і І. Левінскі, якія стварылі тут адзін з найпрыгажэйшых куткоў Львова. Па сёння захоўваецца планіроўка вуліц і камунікацый, створаная па задуме гэтых вядомых архітэктараў. З захаду раён пачаў забудоўваць і развіваць прадпрымальнік А. Франц, сродкамі якога была пракладзеная цяперашняя вул. Канавальца. Таму гэтая частка раёна звалася Францыўкай. Тут размяшчаліся фабрыка будаўнічых матэрыялаў І. Левінскага і гіпсавае прадпрыемства братоў Францаў.

У канцы XIX ст. на Новым Свеце была самая дарагая ў Львове нерухомасць. 18 студзеня 1907 г. ад "Венскай кавярні" (сучасны пр-т Свабоды) сюды была пракладзеная лінія электрычнага трамвая. Аднак пасля гэтага кошт тутэйшай зямлі ўпаў удвая.

У 1920-1930-х гг. раён зноў стаў папулярным для будаўніцтва віл. Тады раён забудоўваўся ў стылі функцыяналізму, вілы будавалі пасярод зялёных насаджэнняў, што было ў духу моднай тады ідэі горада-саду. У міжваенны перыяд мясцовасць была выдзелена ў асобны адміністратыўны раён горада.

У час нямецкай акупацыі раён "Новы Світ" быў выдзелены для пражывання выключна арыйскага насельніцтва, нягледзячы на тое, што ў раёне сучаснага Палаца спорту «Украіна» быў уладкаваны канцлагер для савецкіх ваеннапалонных.

У савецкі час забудова мясцовасці была кропкавай, а на ўскраіне мясцовасці быў пабудаваны завод «Кінескоп», а крыху далей — Львоўскі завод тэлеграфнай апаратуры. Пасля Другой сусветнай вайны мясцовасць стала асновай новага Савецкага раёна горада (сёння — Франкоўскі раён).

Аб'екты
-------

* Нацыянальны лесатэхнічны ўніверсітэт Украіны
* Адміністрацыя Франкіўскага раёна Львова
* Палац спорту "Украіна"
* 5-я гарадская клінічная бальніца

Зноскі
------

1. ↑  Напісанне ў адпаведнасці з ТКП 177-2009 (03150) «Спосабы і правілы перадачы геаграфічных назваў і тэрмінаў Украіны на беларускую мову»

| ⛭Мясцовасці Львова |
| --- |
| Галіцкі раён | 
* Цэнтр
* Замкавая гара
* Цытадэль
* Кракаўскае прадмесце
* Сафііўка
* Снопкіў

 | Герб Львова |
| Лычакіўскі раён | 
* Лычакіў
* Вынныкы
* Вэлыкі Крыўчыці
* Знэсіння
* Кайзэрвальд
* Лысынычы
* Маёрыўка
* Пагулянка
* Підбірці
* Прафесарская калонія
* Фылыпіўка
* Цэтнэрыўка
* Шцілерыўка
* Ялівэць
* Пасікы

 |
| Франкіўскі раён | 
* Вулька
* Кастэліўка
* Кульпаркіў
* Новы Світ
* Багданіўка

 |
| Залізнычны раён | 
* Білагоршча
* Жаўтнэвэ
* Лэвандзіўка
* Рудна
* Скнылівак
* Сыгніўка
* Багданіўка
* Клэпарыў

 |
| Шаўчэнкаўскі раён | 
* Брухавычы
* Воля-Гамулэцка
* Вэлыкі Грыбовычы
* Галоска
* Града
* Дубляны
* Завадзіў
* Замарстыніў
* Зарудці
* Зашкіў
* Збоішчы
* Збыранка
* Кам’янка
* Малі Грыбовычы
* Малэхіў
* Підзамчэ
* Підраснэ
* Раснэ
* Раснэ-Рускэ
* Клэпарыў

 |
| Сыхіўскі раён | 
* Сыхіў
* Боднарыўка
* Казэльныкы
* Новы Львоў
* Пірагіўка
* Пэрсэнкіўка
* Пасікы
* Снопкіў

 |